123. löggjafarþing 1998–99.

Þskj. 206 — 190. mál.

Fyrirspurn

til fjármálaráðherra um greiðslur til starfsmanna í B-hluta stofnunum ríkisins.

Frá Jóhönnu Sigurðardóttur.

1.	Hver er skýring þess að yfir 80% þóknana og greiðslna fyrir nefndarstörf til starfsmanna í B-hluta stofnunum ríkisins komu í hlut karla, en innan við 20% í hlut kvenna, á árunum 1995 og 1996?

2.	Hver er skýring þess að 89% akstursgreiðslna í sömu stofnunum, m.a. vegna lokaðra aksturssamninga, komu í hlut karla en 11% í hlut kvenna á árunum 1995 og 1996 ?

3.	Telur ráðherra framangreind greiðsluhlutföll eðlileg og mun hann beita sér fyrir að jöfn
uður verði í þessum greiðslum milli kynja?